GiliGold/VAD_KnessetCorpus huggingface dataset:
<אסי קליין: אנחנו לא יכולים להשאיר את התיקון כפי שהוא בלי סעיף קטן (ה).
<אסי קליין: נאלץ להמליץ לשר האוצר למשוך את התיקון, כי הרעיון היה לעשות סדר בסעיפים.
<אסי קליין: אי-אפשר לא להשאיר סמכות רטרואקטיבית.
יצחק כהן: הסמכות נשארת לכם.
<אסי קליין: לא נשארת, כי היא יונקת היום מסעיף 40 הקיים, וכעת אנחנו משנים את הסעיף.
<שמעון עיר שי: איך 40 הקיים נותן רטרואקטיבי?
<אסי קליין: כי לעמדתנו היום, סעיף 40, הפה שהתיר הוא הפה שאסר.
<אסי קליין: כפי שאנחנו יכולים לאשר את הפוליסה באופן פוזיטיבי, על-פי הצו, שקבע באילו ענפים זה אישור פוזטיבי, אישרנו, אבל אנחנו יכולים לפנות ולומר: למרות שאישרנו אנחנו חושבים שהשתנו הנסיבות, אנחנו עכשיו לא מתירים לכם לעשות שימוש.
<יוסי הלוי: אחרי שנמכרה הפוליסה.
<הדר ברינוייס: שילמנו עמלות.
<אסי קליין: ההחלטה של המפקח תביא, כמובן, בחשבון את כל העניינים האלה, כי הוא מחויב גם לעניינם של המבוטחים וגם- - - הדברים יובאו בחשבון, כשישקול את ההתערבות.
<אסי קליין: לכן הסכמנו גם בדיונים הקודמים, שזה לא קורה בכל רגע.
<יוסי הלוי: אם יש לכם סמכות, למה התיקון?
יצחק כהן: לא, התיקון הוא חשוב.
יצחק כהן: מכאן ואילך התיקון הוא חשוב.
<אסי קליין: רחוק היום עם ההפניה לצו, ושכל הענפים מצוינים בצו כפוזיטיביים.
<אסי קליין: אנחנו עכשיו הופכים את הנטל.
<אסי קליין: זה כבר לא יהיה אישור פוזיטיבי.
<אסי קליין: אנחנו עוברים לאי-התנגדות.
<אסי קליין: לכן אנחנו גם רוצים סמכות למפקח, לתת לו גם להתערב.
<אסי קליין: זו לא חקיקה רטרואקטיבית.
יצחק כהן: זה כן.
יצחק כהן: אף אחד לא שולל לכם את הסמכויות הקיימות.
<שרונה פלדמן: אז צריך להביא את זה בניסוח, שזה בלי גורם סמכויות הממונה כיום.
<אסי קליין: - - למפקח כיום להתערב בפוליסה קיימת?
יצחק כהן: התיקון יאפשר רטרואקטיביות.
<אסף מיכאלי: אנחנו לא מדברים על מחיקה של סעיפים – היושב-ראש מסכים לסעיף, זאת לא השאלה.
<אסף מיכאלי: שלא יתקיימו ציפיות כזב מהצד השני.
<אסף מיכאלי: היושב-ראש מדבר – ואם אני מסביר אותך לא כמו שצריך, תקן אותי – הוא מדבר על מצב שבו החקיקה הזו, שהוא מקבל אותה, תחול מכאן ואילך.
<אסף מיכאלי: מה שיחול על אתמול ושלשום, זה סמכויותינו במסגרת סעיף 40 כפי שהיה.
<אסי קליין: אתה מתכוון לעניין התחולה.
<אסי קליין: סעיף קטן (ה) יחול כפי שהוא.
<אסי קליין: נבהיר שסעיף קטן (ה) יחול לעניין רק הפוליסות שנמכרו אחרי- - -
<אסף מיכאלי: זה בדיוק מה שהוא רוצה.
<יואב דותן: אני רוצה להבין מה עמדת הוועדה.
<יואב דותן: האם סעיף קטן (ה), אנחנו צריכים לדבר עליו, כי הוא נחקק רק עכשיו?
<יואב דותן: אם משאירים אותו, צריך לדבר על הנוסח המדויק שלו.
יצחק כהן: זה מהות הדיון.
<שמעון עיר שי: יחול הדין הישן.
<אסי קליין: זה ברור.
יצחק כהן: זה ברור.
<שמעון עיר שי: רק שיהיה ברור, כהערה לפרוטוקול, שהעמדה שלנו היא שאין היום סמכות רטרואקטיבית.
<אסף מיכאלי: לא נתווכח על הנוסח הישן.
יצחק כהן: למה אין סמכות רטרואקטיבית היום?
יצחק כהן: תחכים אותי.
יצחק כהן: שמעון, אין היום למפקח סמכות רטרואקטיבית?
<אסף מיכאלי: יותר מזה שיש, גם השתמשנו.
יצחק כהן: אתה יודע כמה פעמים השתמשו בזה?
<שמעון עיר שי: אף אחד לא אומר שהשתמשו, זה יוצר סמכות.
יצחק כהן: בחוסר-סמכות.
<שמעון עיר שי: יכול להיות.
<שמעון עיר שי: אם היו מכוונים לסעיף 60, זה משהו אחר.
<יואב דותן: אין טעם להתווכח על מה שהיה.
יצחק כהן: הוא מכאן ואילך יוכל להתערב רטרואקטיבית.
<שמעון עיר שי: עיקר הדיון, לפני שבאנו לפה – התפישה רק, שזה חל קדימה, אבל צריך לדון מה יש פה בסמכויות.
<אסי קליין: הוא נשאר.
<שרונה פלדמן: לגבי הנוסח, אז אמרנו – אסי תקריא.
מיכל בירן: אסי, את רושמת את הטעמים, או זו אמירה כללית?
<אסי קליין: אמרנו לחברות הביטוח שנשמח לנסח עילות מוסכמות, אם הם רוצים, ולא הצלחנו להגיע לזה.
מיכל בירן: על מה אתם לא מסכימים?
<אסי קליין: הם רצו עילות מאוד מצמצמות, שעניינן רק קיפוח, ואנחנו רצינו עילות יותר רחבות, חשבנו עם עצמנו כל מיני רעיונות, וחשבנו דברים שקשורים יותר לסמכויות של המפקח, של פגיעה ממשית במבוטח, פגיעה בעניינו של המבוטח.
<אסי קליין: אפשר לנסח את זה כמה מהודק שהם רוצים, אבל לא לצמצם את זה רק לעילה של קיפוח.
מיכל בירן: אותי שכנעתם בעניין זה.
<שרונה פלדמן: אמרתי שאנחנו לא מסכימים עם מה שהחברות דרשו, זה הקיפוח האמור.
<שרונה פלדמן: אנחנו לא מוכנים לצמצם כעילת התערבות רק הקיפוח.
<שרונה פלדמן: פה אומרים משהו אחר.
יצחק כהן: בבקשה, פרופ' דותן.
<יואב דותן: אמצעי הבקרה להפעלת הסמכות החריגה הזאת, דובר על שלושה סוגים של אמצעי בקרה: אחד זה ניסוח של עילות, כאשר בעניין הזה אנחנו צריכים לשבת ולנסח את העילות.
<יואב דותן: אנחנו מדברים על עילות שיש קיפוח של המבוטח או יש פגיעה עניינית.
<יואב דותן: כאן צריך לנסח אחד לאחד.
<יואב דותן: אני חושב שצריך להיות צוות שיישב מטעמנו ומטעם המפקח.
יצחק כהן: למה לא עשיתם את זה עד עכשיו?
יצחק כהן: אני נתתי לכם המון זמן.
יצחק כהן: מתי היה הדיון האחרון?
<שמעון עיר שי: לפני עשרה ימים.
<יואב דותן: אני חושב שהיינו עסוקים בעיקר בדברים האחרים.
<יואב דותן: חשבנו שזה הנושא שבאופן יחסי נתון פחות במחלוקת, כי היתה הסכמה עקרונית על זה שצריך לנסח עילות כלשהן.
<יואב דותן: צריך לנסח כאן עילות בצורה ברורה ומתוחמת.
<יואב דותן: כנראה, צריך להתייחס למושגים במצבים של קיפוח או בדומה.
<יואב דותן: אין טעם להתווכח על פסקה שעוד לא נולדה, לא ישבנו אחד מול השני, נוסח מול נוסח.
יצחק כהן: רבותיי, אני עושה חמש דקות הפסקה.
יצחק כהן: תנסו בסעיף הזה להגיע למשהו, עד 14:20.
יצחק כהן: חדר הוועדה לרשותכם.
יצחק כהן: אני מחדש את הישיבה.
<אסי קליין: מה שניסחנו זה ככה.
<אסי קליין: אקריא את זה ברצף, ואגיד את הדברים: (ה) על אף האמור בסעיף קטן (ד), המפקח רשאי, מטעמים מיוחדים שיירשמו ולאחר ששקל את הפגיעה האפשרית במבטח בשל כך, להורות למבטח להפסיק להנהיג את תכנית הביטוח או להנהיג את השינוי בתכנית הביטוח, לפי העניין – עד עכשיו הכול היה - גם לגבי פוליסות שהוצאו על פי תכנית הביטוח לפני מועד מתן ההוראה, הכל כפי שיורה.
<אסי קליין: עכשיו רצינו להוסיף כך – נקודה פסיק, או נראה איך מנסחים את זה: ובלבד, שמצא כי תוכנית הביטוח או תנאי בה מקפח או גורם לפגיעה – כאן יש לנו מחלוקת שאנחנו מביאים לפתחה של הוועדה:
<אסי קליין: אנחנו רצינו לכתוב: גורם לפגיעה ממשית או משמעותית בעניינו של המבוטח, וחברות הביטוח מבקשים: רק משמעותית.
<אסי קליין: אמרנו או משמעותי או ממשי.
<אסי קליין: יש קצת שונות, כי ממשי, זה גם שהעניין הוא לא כל כך מהותי, אבל הוא פוגע במישהו ממש.
<אסי קליין: ומשמעותי, זה שהוא פוגע באופן משמעותי.
<אסי קליין: אנחנו חושבים שאלה שני מבחנים שונים וחשוב שיהיו שניהם, כי זה היבטים שונים של פגיעה.
<הדר ברינוייס: אנחנו חושבים שהיות שמדובר בפגיעה רטרואקטיבית, וזה לא פגיעה מכאן ואילך, כדי שמפקח יחליט להתערב רטרואקטיבית, זה צריך להיות משהו משמעותי.
<הדר ברינוייס: יכול להיות- - -
יצחק כהן: הצרכן מול עיניי.
יצחק כהן: ממשית, משמעותית – אם יש עוד מילה, תכניסו אותה גם כן.
מיכל בירן: אני אתך, איציק.
<אסי קליין: גורם מקפח, או גורם לפגיעה ממשית, משמעותית בעניינו.
יצחק כהן: אני לא מבין מה הוויכוח.
יצחק כהן: או כן או לא.
יצחק כהן: אתה לא רוצה, לא נכניס את הסעיף הזה.
<שמעון עיר שי: כן, אבל בחקיקה, אם אתה כותב הרבה מושגים- - -
יצחק כהן: אביא לשופט מילון אבן-שושן, שיראה מה זה ממשית, מה זה משמעותית.
<אסי קליין: דיברנו על זה.
<אסי קליין: כל אחד יודע בדיוק מה מתכוון ממשי ומה מתכוון משמעותי.
<שמעון עיר שי: שוב, אנחנו מבינים שזה רף יותר גבוה מדרך המלך.
<שמעון עיר שי: זה ברור.
יצחק כהן: זה דרך המלך.
<שמעון עיר שי: או פסקאות.
<אסי קליין: בסדר.
<אסי קליין: רוצים להוסיף עוד עניין שהסכמנו, שהוראה כאמור לא תחול על מה שבוצע לפי הפוליסה לפני יום מתן ההוראה, כלומר היתה פה הסכמה בעל-פה – ברור לנו שלא התכוונו לומר: שינינו את הפוליסה - תחזירו כסף למבוטחים.
<אסי קליין: מה ששילמת, שילמת.
<אסי קליין: התכוונו שזה יחול על תביעות חדשות שיחולו, כלומר כן שינוי בפוליסה, אבל רק על תביעות חדשות.
<אסי קליין: הוראה כאמור לא תחול על מה שבוצע לפי הפוליסה לפי מתן ההוראה.
<שמעון עיר שי: אגב, זה נוסח מתיקון מקדים בחוק החוזים האחידים.
<שמעון עיר שי: גם שם, כשההתערבות רטרואקטיבית, זה לא חל במשהו שכבר בוצע, בפועל.
<שמעון עיר שי: ההתערבות היא רטרואקטיבית על מקרים שעוד לא קרו.
יצחק כהן: מקובל עליכם?
<שמעון עיר שי: בנושא הזה.
<שמעון עיר שי: עכשיו צריך להתקדם לנושא השימוע והערעור.
יצחק כהן: יש לנו היועץ המשפטי עוד 20 דקות, רבותיי.
יצחק כהן: נעשה הפסקה קטנה.
<אסי קליין: חלק מופתעים.
<אסי קליין: רק לחדד.
<אסי קליין: רק שנייה.
<אסי קליין: אנחנו רוצים לחשוב על זה.
יצחק כהן: תחשבו בינתיים.
יצחק כהן: חברת הכנסת מיכל בירן רוצה להעלות נושא, היא רוצה לומר משהו לגבי הדיווח.
מיכל בירן: אני רוצה לשמוע; לא לומר.
מיכל בירן: אני חייבת לזוז, בכל מקרה נראה שזה לא מסתיים.
מיכל בירן: אני בעיקר רוצה לדעת אם יש לכם כבר תשובה.
מיכל בירן: בפעם הקודמת סיכמנו שתכניסו סעיף, שפעם בשנה תגיעו לוועדת כספים.
מיכל בירן: את טוענת שתמשיכו לעשות את מה שאתם עושים בלי שתהיו חייבים.
מיכל בירן: אני לא מאמינה לזה.
מיכל בירן: אני רוצה שתגיעו פעם בשנה לוועדת כספים ותגידו מה אחוז הבדיקה, מה אחוז המעבר על השינויים, על כמה אתם עוברים.
מיכל בירן: אני רוצה לראות שאתם עדיין כפופים למה שאתם צריכים לעשות.
<שרונה פלדמן: אין לנו בעיה לדווח לכנסת מתי שתרצו.
<שרונה פלדמן: אנחנו לא חושבים שצריך להכניס סעיף בחקיקה.
<שרונה פלדמן: כל אימת שהכנסת תזמן אותנו, אפילו פעמיים בשנה.
מיכל בירן: אז אנחנו בחוסר הסכמה, ואם כך, אני מתנגדת לכל הרפורמה.
מיכל בירן: אתם מנסים לשכנע אותי כבר שלושה חודשים שמה שאתם עושים הוא לא הפקרות, שאתם תמשיכו לפקח על הדברים, אז הדבר המינימלי, שאומר שפעם בשנה תבואו ותגידו אם כן פיקחתם או לא פיקחתם, אם כן קראתם או לא קראתם, על איזה אחוז מהשינויים שעברו אתם עוברים.
מיכל בירן: בלי זה כל הרפורמה הזאת, יש לה רק שורה תחתונה אחת, וזה הפקרת החוסך, וכל הפרטים הקטנים שאתם מדברים עליהם, רק אתם מסירים אחריות מעצמכם, מעבירים אותן אליהם.
מיכל בירן: אין לי בעיה שזה עובר אליכם.
מיכל בירן: אני רוצה סעיף, שזה ייכנס עכשיו.
מיכל בירן: אני מבקשת שהיועץ המשפטי שלנו ינסח את הסעיפים האלה, אם אתם לא רוצים לנסח אותם בעצמכם.
מיכל בירן: אני מתעקשת שפעם בשנה יגיע אגף שוק ההון ויפרוס בפני ועדת המשנה לביטוח, מה אחוז הכיסוי שלהם, של הבדיקות, של השינויים, של התקנונים, של כל מה שהם אמורים לעשות היום.
מיכל בירן: היום הם חייבים לעשות – אני רוצה לדעת אם הם ממשיכים לעשות את זה.
מיכל בירן: זה לגיטימי.
מיכל בירן: אני לא מבינה איך את מתנגדת, שזה יהיה בחקיקה.
<שרונה פלדמן: תזמנו, ונגיע.
<שרונה פלדמן: פעמיים בשנה גם.
מיכל בירן: אנחנו מתעסקים ב-7,000 נושאים.
מיכל בירן: זאת העבודה שלכם.
מיכל בירן: אנחנו נשכח מזה, וזה לא יהיה בלו"ז, וזה לא יהיה בחקיקה.
<יואב גפני: חברת הכנסת בירן, אין לנו שום בעיה עם התנאי הזה.
<יואב גפני: נשמח להגיע לפה ולהציג בפני הוועדה כל נתון שיש לנו.
<יואב גפני: יתרה מכך, כפי שאמרנו בדיונים קודמים, יש לנו תיעוד מפורט של כל המסגרת הדיונית שלנו עם חברות הביטוח.
מיכל בירן: אחריות מי זה לזכור פעם בשנה – אחריותי או אחריותך?
מיכל בירן: נשמע לך הגיוני, שזה יהיה אחריותי?
מיכל בירן: אני מתעסקת במלא נושאים.
מיכל בירן: זה התחום שלכם, אתם האחראים, אתם הרגולטור.
יצחק כהן: אכפת לך שזה יהיה דוח?
מיכל בירן: שיגיעו פעם בשנה.
מיכל בירן: הם הולכים לעשות פה שינויים מאוד גדולים.
יצחק כהן: הם ממילא יגיעו.
<שרונה פלדמן: מבחינתנו, זה לא שינוי כזה גדול.
<יואב גפני: אין שום עניין עקרוני, לא להביא דיונים בפני הוועדה.
יצחק כהן: היא רוצה דיווח על התפתחות התהליך, בכתב או בעל-פה, יש לך בעיה עם זה?
מיכל בירן: אם לא יהיה דיון - ככה הכנסת עובדת.
מיכל בירן: כל הזמן אנחנו מקבלים מלא חומרים על מלא דברים.
מיכל בירן: אף אחד מאתנו לא קורא את דוחות מבקר המדינה עד שלא מגיעים לנושא ולדיון עליו.
מיכל בירן: מה הבעיה שפעם בשנה – יהיה קצר ולא יהיה מה לומר על זה?
מיכל בירן: יהיה קצר.
מיכל בירן: זה יאלץ אתכם להכין אותו, ואותנו – לקרוא אותו.
<יואב גפני: אני לא בטוח שהדבר הזה כרוך במאמץ גדול מבחינתנו, כי כפי שאמרתי, החומרים של אישור פוליסות מתועד היטב, אלא שהתקנות האלה- - -
מיכל בירן: שרונה, את מאוד נחמדה.
מיכל בירן: אני לא יודעת איפה תהיי עוד שנתיים.
מיכל בירן: זה לא עניין פרסונלי אלא עניין עקרוני, מערכתי.
מיכל בירן: התפקיד שלנו הוא לפקח שאתם עושים את עבודתכם.
מיכל בירן: עושים פה מעבר אחריות מכם אליהם.
מיכל בירן: המינימום, שנוודא אנחנו כמי שמפקחים- - -
<שרונה פלדמן: חברת הכנסת בירן, אפילו לפרוטוקול אני לא רוצה שייאמר שאנחנו מעבירים את האחריות שלנו לחברות הביטוח.
מיכל בירן: אם את לא חייבת יותר לקרוא את זה, את מעבירה את האחריות.
מיכל בירן: גם הסברתם לי כמה אתם לחוצים מזה שהם עכשיו לא מכוסים בבית משפט, שנתתם להם חותמת.
<שרונה פלדמן: זה לא משנה ממה שאנחנו עושים.
יצחק כהן: התיקון הזה הוא הוראת שעה לשנתיים.
יצחק כהן: במהלך השנתיים תדווחו לנו על התהליך.
יצחק כהן: אחר כך נראה מה קורה.
מיכל בירן: אנחנו מכניסים את זה לנוסח עכשיו של הוראת שעה?
מיכל בירן: פעם בשנה בשנתיים האלה?
<אסי קליין: גם רגולטורים אחרים באים מכוח חקיקה לדווח?
מיכל בירן: דבר ראשון, אתם לא ראשונים.
מיכל בירן: זה קרה גם במכון התקנים.
מיכל בירן: זאת אג'נדה חדשה, להסיר את האחריות לנקודת הקצה ולא לנקודת ההתחלה.
מיכל בירן: כל אדם וכל גורם שניסה לעשות את זה, אני כמיטב יכולתי ניסיתי לשים לו מקל בגלגלים, שלא יוכל לעשות את זה ולהפקיר את נקודת הקצה, את האדם בקצה, את החוסך בקצה.
<אסי קליין: למה להפקיר?
מיכל בירן: כי מהרגע שהרפורמה עוברת, אין לי העיניים של שרונה, שחייבת לעבור לפני שמשהו משתחרר.
מיכל בירן: היום יש פלונטר, וכשאת לא עושה את תפקידך, הם מתקשרים לומר – היום, כשאת לא עושה את התפקיד שלך, הם מתקשרים ומתלוננים שיש צוואר בקבוק ויש עומסים, כי לא שחררתם, כי הם חייבים את האישור שלכם.
מיכל בירן: מהרגע שהשינוי הזה עובר הם לא יתקשרו יותר להציק, כי הם לא צריכים את האישור הפוזיטיבי שלכם.
מיכל בירן: לי אין שום דרך לדעת, ואת נורא נחמדה, מי יודע מי יחליף אותך, שאת עושה תפקידך.
מיכל בירן: זכותנו ותפקידנו לוודא את זה.
מיכל בירן: אני לא מבינה מה הבעיה לומר שפעם בשנה אתם מגיעים עם דוח ומציגים אותו עם מה אחוז הכיסוי שלכם.
מיכל בירן: יכול להיות שנגלה שאין לכם מספיק תקני כוח אדם לעמוד במשימה, ונעמוד לצדכם מול אגף תקציבים, שיוסיפו לכם תקנים, כדי שתוכלו לעמוד במשימה.
מיכל בירן: זה טריוויאלי.
<שרונה פלדמן: חברת הכנסת בירן, רק שתדעי שכבר כיום בחלק מהענפים, בכלל זה ענפי ביטוח בריאות, בחלק זה ביטוח כללי, אין היום חובת אישור פוזיטיבי, ועדיין אנחנו עוברים על כל הפוליסות, אז החובה שאת אומרת שמחר אני מפקירה את ציבור המבוטחים קיימת כבר כיום, ואני לא עושה את זה.
מיכל בירן: החליטו המון דברים, וזה לא אומר שלא אלחם בכל הפרטה חדשה.
מיכל בירן: הטיעון הזה הוא חסר ביסוס לוגי.
מיכל בירן: זה שמשהו כבר קרה ושעוד לא נמצא הנזק שלו, לא מחזק ולו בקצת את הטיעון של מה הבעיה.
מיכל בירן: את רוצה פה לשחרר את צוואר הבקבוק ולעבור לאישור באי-התנגדות – כל מה שאנחנו מבקשים זה לוודא שאת ממשיכה לעשות את תפקידך.
מיכל בירן: זה ממש טריוויאלי.
מיכל בירן: למה זאת בעיה?
<שרונה פלדמן: אנחנו לא רוצים שייאמר אפילו כאמירה שאנחנו עושים את כל הרפורמה הזאת כדי לשחרר צוואר בקבוק באגף שוק ההון.
<שרונה פלדמן: זה חוטא למטרות שבשמן אנחנו פועלים בכלל.
<שרונה פלדמן: כי אין לנו תקנים של כוח אדם, אז אנחנו מפסיקים לבדוק פוליסות?
<שרונה פלדמן: אנחנו לא מפסיקים לבדוק פוליסות.
<שרונה פלדמן: אנחנו לא מפסיקים לבדוק תקנונים.
מיכל בירן: אז מה הטענה שלך לכל המטרה של הרפורמה הזאת?
<שרונה פלדמן: דיברנו על זה.
<שרונה פלדמן: אנחנו כחלק ממהלך כולל, שבו גם שינינו את המבנה שלנו וניסחנו עקרונות, איך לכתוב פוליסות ביטוח, ואנחנו גם רוצים שהמוצרים יהיו יותר איכותיים מבחינת החברות לפני שהם מוגשים אלינו.
מיכל בירן: הבנתי את עמדתכם.
מיכל בירן: אני הולכת לעשות לובי נגדה בכל חברי ועדת כספים.
מיכל בירן: מבחינתי, הרפורמה הזאת לא תעבור עד שכל אחד יבין, שבלי הסעיף הזה מפקירים את החוסכים.
יצחק כהן: הוראת שעה לשלוש שנים, שבכל שנה תבוא לדווח על ההתפתחות.
מיכל בירן: מה יקרה בסופן?
יצחק כהן: בסוף שלוש השנים יתקיים דיון לגבי הכול.
מיכל בירן: זה יקרה בדיוק בתקופת בחירות.
מיכל בירן: אף אחד בכנסת, זה לא יעניין אותו.
מיכל בירן: אני לא חושבת שצריך להיות בהוראת שעה.
מיכל בירן: נראה שהדיון הזה לא מסתיים.
מיכל בירן: אני הולכת.
מיכל בירן: אעשה את הטלפונים שלי למי שצריך.
מיכל בירן: כל עוד בלי הסעיף הזה, אני נגד הרפורמה.
מיכל בירן: תודה רבה, שיהיה לכם יום טוב.
יצחק כהן: כל טוב.
יצחק כהן: נחזור לסדר הכרונולוגי.
יצחק כהן: נמצא את הנוסח שירצה אותך.
מיכל בירן: הם אמרו לך את האמת, הם לא רוצים לבוא לכאן ולתת את הדין לוועדה.
מיכל בירן: הם אמרו לך את האמת הכי פשוט שאפשר.
מיכל בירן: שיהיה יום טוב.
יצחק כהן: תחזרי על הסעיף הזה, כפי שאת ניסחת, ונשמע את הצד השני.
יצחק כהן: תנסחי.
<אסי קליין: על אף האמור בסעיף קטן (ד), המפקח רשאי, מטעמים מיוחדים שיירשמו ולאחר ששקל את הפגיעה האפשרית במבטח בשל כך, להורות למבטח להפסיק להנהיג את תכנית הביטוח או להנהיג את השינוי בתכנית הביטוח, לפי העניין, גם לגבי פוליסות שהוצאו על פי תכנית הביטוח לפני מועד מתן ההוראה, הכל כפי שיורה.
<אסי קליין: ובלבד שמצא כי תוכנית הביטוח או תנאי בה מקפח או גורם לפגיעה משמעותית או ממשית בעניינו של המבוטח, והכול בשים לב למכלול תנאי הפוליסה ולנסיבות המקרה, לרבות הנסיבות בעת כריתת חוזה ביטוח – זה מוזר, צריך להיות שיווק הפוליסה.
<אסי קליין: לא מדובר פה על חוזה לאורך כל הסעיף.
<אסי קליין: המילה: חוזה ביטוח, לא ברורה.
<אסי קליין: הנהגת תוכנית הביטוח או פוליסה.
<אסי קליין: בנסיבות המקרה, לרבות הנסיבות בעת שיווק התוכנית.
<שמעון עיר שי: בעת הנהגת התוכנית.
<אסי קליין: בסדר, לרבות הנסיבות בעת הנהגת התוכנית.
<זוהר גרסטל: לא מתקשרים בתוכנית.
<אייל לב-ארי: אז לפני זה, זה יהיה מכלול תנאי הפוליסה, ואחר כך נסיבות המקרה, הנסיבות של הנהגת התוכנית?
<אייל לב-ארי: גם פוליסה וגם תוכנית?
<אסי קליין: יש גם פוליסה וגם תוכנית בסעיף כבר היום.
<אסי קליין: פוליסה מוצאת על-פי- - -
<שמעון עיר שי: בעת התקשרות בפוליסה.
<אסי קליין: בעת התקשרות בפוליסה.
<אסי קליין: אייל בטח ישלח לנו את זה להערות, ואז נוכל לחדד.
<יואב דותן: עכשיו נדבר על הדברים שהעלינו כאן, וזה התקיימות של עוד שני תנאים, ואחד הוא שהחלטת המפקח כאמור בסעיף (ה) תתקיים לאחר שניתנה למבטח הזדמנות להשמיע את דברו בפני הוועדה המייעצת.
<אסי קליין: אין לך פה בכלל ועדה מייעצת.
<יואב דותן: נכון, אז צריך לומר כך.
<יואב דותן: החלטת המפקח כאמור בסעיף זה תובא לאישור הוועדה המייעצת- - -
<אסי קליין: לאחר התייעצות עם הוועדה המייעצת – זה הנוסח הקיים בחוק.
<אסי קליין: זה קיים בסעיפים אחרים.
<יואב דותן: לאחר התייעצות בוועדה המייעצת ולאחר שניתנה למבטח הנוגע בעניין הזדמנות לטעון את טענותיו בפני הוועדה המייעצת, ושהמלצת הוועדה תהיה מנומקת.
יצחק כהן: ודאי מנומקת.
<אסי קליין: מה לגבי כל הסעיפים האחרים שהוועדה המייעצת, יש לה שם סמכות?
<יואב גפני: אנחנו לא מסכימים לסעיף בנוסח המוצע.
יצחק כהן: מה אתם מציעים?
<אסי קליין: אנחנו חשבנו שהסעיף כפי שהוא ממצה, אבל אם מתעקשים לערב פה את הוועדה המייעצת, מכיוון שהוועדה המייעצת שזורה לכל אורך החקיקה בכל מיני מסגרות אחרות, אנחנו חושבים שצריך לשמור על אותם נוסחים, כדי שלא יהיו אחר כך פרשנויות.
<אסי קליין: לכן אפשר לומר שאם אנחנו כותבים: על אף האמור בסעיף קטן זה, המפקח רשאי, אפשר בהתייעצות עם הוועדה המייעצת, כפי שעושים בסמכויות אחרות.
<אסי קליין: אנחנו לא חושבים שהסעיף כאן מצדיק שימוע בפני הוועדה המייעצת, כפי שנרשם במפורש בסעיפים של ביטול רשיון או ביטול היתר.
<אסי קליין: אנחנו לא חושבים שזה אותם מקרים.
<אסי קליין: אנחנו חושבים שכאן הסמכות היא כללית יותר, כמו הסמכויות שמתייעצים עם הוועדה המייעצת בהקשר של 2ב, בבואה של המפקח ובבואה של הוועדה המייעצת לבחון.
<אסי קליין: מדובר אכן בפוליסה מסוימת, אבל זה שמדובר בפוליסה מסוימת, זה עדיין לא אומר שמה שייבחן הוא מקרה מסוים כמו בעל רשיון ספציפי שבאים עכשיו בשל הפרה ספציפית שלו של עילה ספציפית שנרשמה בחוק, רואים אם הפר את אותה עילה, וזה עילה לשלול לו את הרשיון.
<אסי קליין: מדובר פה בתוכנית – לפי הנוסח, זה לא תמיד שינוי; זה או שינוי או תוכנית שלמה או תנאי בה שיבואו לדון, הוועדה המייעצת שתבחן את זה תצטרך לבחון את כל הפוליסות שקיימות בשוק בעניין זה.
<אסי קליין: היא תצטרך לראות אם ההחלטה שלה היא סבירה.
<אסי קליין: היא תבדוק את כל הפוליסות.
<אסי קליין: היא תשמע אתכם.
<אסי קליין: היא נכנסת בנעליו של המפקח.
<אסי קליין: זה לא תפקיד קלאסי של הוועדה המייעצת במקרה הזה.
<אסי קליין: זה לא מקרה פרטני ששוללים ממישהו רשיון.
<אסי קליין: נכון, יש פה התערבות במקרה פרטני של פוליסה פרטנית, אבל מתחם שיקול הדעת ומתחם הנסיבות שהוועדה המייעצת תעשה במקרה הזה הוא הרבה יותר דומה לסמכויות האחרות שלה- - -
יצחק כהן: איך היא תייעץ?
יצחק כהן: אם הם ירצו להעביר חומרים לוועדה המייעצת?
<אסי קליין: זה תמיד קיים.
<אסי קליין: אסביר איך זה קיים בדרך כלל.
<אסי קליין: הוועדה המייעצת היא ועדה מייעצת למפקח על הביטוח.
<אסי קליין: הוא עושה שימוע מאוד מסודר עם הגופים.
<אסי קליין: לוקח את כל המכתבים והפניות שלהם, מציג בפני הוועדה המייעצת גם את הפניות שלהם בכתב.
<אסי קליין: אנחנו אף פעם לא מתמצתים את זה בעצמנו.
<אסי קליין: כל חוזר זה ככה.
<אסי קליין: היא דורשת לראות את כל המכתבים שלהם.
<אסי קליין: אנחנו גם מתמצתים להם כשירות לוועדה, אבל הן מקבלות את כל המידע, את כל הפניות בכתב של המבוטח, של המבטח.
יצחק כהן: עמדתם מובאת לפני הוועדה.
<יואב דותן: כל מה שאנחנו מבקשים, שינהגו פה כמו שכתוב בסעיף 22ב.
יצחק כהן: אתה משווה פוליסה לרשיון.
<יואב דותן: כשמחייבים אותי לתת כיסוי לאלפי פוליסות שכבר הנפקתי?
יצחק כהן: זה מכאן ואילך.
<יואב דותן: מדובר על הרטרואקטיבי.
<יואב דותן: מדובר רק על המקרה החריג של סמכות רטרואקטיבית.
<יואב דותן: מה הבעיה לתת לנו אותו דבר כמו 22ב?
יצחק כהן: פגיעה בסמכות.
<יואב דותן: איפה פגיעה בסמכות?
<יואב דותן: כל מה שאנחנו מבקשים פה זה לתת לנו את זכות השימוע בנוסף לזכות השימוע בפני המפקח, גם זכות שימוע בפני הוועדה.
<יואב דותן: מדובר בסמכות קיצונית, חריגה, שתופעל רק במקרים נדירים.
<יואב דותן: לא יקרה שום דבר להליך.
יצחק כהן: אתה משווה בין התליית רשיון לבין טיפול בפוליסה.
<יואב דותן: המשמעויות המעשיות במקרים מסוימים עשויות להיות יותר מרחיקות לכת.
יצחק כהן: אם החומרים שאתם מגישים יגיעו לוועדה המייעצת, והיא תראה אותם- - -
<יואב דותן: אנחנו מבקשים הליך מסודר.
<אסי קליין: יהיה הליך מסודר, כפי שבכל הפעמים.
<אסי קליין: אני רוצה לחדד.
<אסי קליין: עמדת הממשלה מלכתחילה שבכלל בסעיף הזה לא נדרשת ועדה מייעצת.
<אסי קליין: אנחנו סברנו שהמפקח סוברני להפעיל את סמכותו, לעשות שימוע.
<אסי קליין: קבענו עילות עכשיו בהסכמה.
<אסי קליין: מגרש המשחקים הוגדר, יש העילות.
<אסי קליין: הצעת הוראת המעבר גם היא נכנסה.
<אסי קליין: אנחנו לא סבורים שצריכים ועדה מייעצת.
<אסי קליין: עכשוי אומרים: אז גם שימוע, גם עוד.
<אסי קליין: אנחנו חושבים שזה לא נדרש.
<אסי קליין: מה זה, מה מפריע?
<אסי קליין: אנחנו בכלל לא חושבים שצריך ועדה מייעצת.
<אסי קליין: אנחנו סבורים שזה לא נדרש בכלל.
<אסי קליין: אני לא צריכה להסביר למה לא צריך שימוע, כאשר הסברתי שלוש פעמים שזה בכלל לא אותו מקרה כמו מקרה קונקרטי ששוללים רשיון על עילה מפורשת בחוק.
<הדר ברינוייס: את מסכימה שיש הצדקה בהבאת החומרים המלאים בפני הוועדה.
<הדר ברינוייס: אומרת שיש הצדקה.
<אסי קליין: לא.
<אסי קליין: אמרתי שאם הוועדה המייעצת מבקשת זאת- - -
יצחק כהן: לא, החומרים יגיעו לוועדה.
<אסי קליין: כי היא תמיד מבקשת.
<הדר ברינוייס: אז כל מה שאנחנו מבקשים זה להציג להם את זה או בכתב או בעל-פה.
יצחק כהן: ירדנו מהבג"ץ, שימוע למחוזי.
<שמואל מלכיס: כבוד היושב-ראש, אני רוצה להבין למה בקרה ופיקוח פוגעים בסמכות המפקח.
<שמואל מלכיס: הרי בסך הכול הטענה הזאת יכולה להישמע בכל מקרה שהחלטת גורם כמו מפקח או שר מובאת לאישור אחת מהוועדות.
<שמואל מלכיס: זה לא אומר שזו פגיעה בסמכות.
<שמואל מלכיס: זה בסך הכול אומר שעוד גוף מסוים בודק את סבירותה של ההחלטה, ובודק את ההשלכות שיכולות להיות לאותה- - -
יצחק כהן: יש לכם זכות שימוע בפני המפקח.
יצחק כהן: יש לכם החומרים שעוברים לוועדה המייעצת, מעל כל זה יש בית משפט מחוזי, ומעליו יש בג"ץ.
יצחק כהן: מה עוד אתם רוצים?
<שמואל מלכיס: אבל הגענו למסקנה שלא היינו בה לבד, שהמקרה שאנחנו מדברים עליו הוא מקרה חריג, שלא דומה לשום מקרה אחר, ולדעתי הוא יותר חמור משינוי תנאי ברשיון של מבטח.
<שמואל מלכיס: כל מה שאנחנו מבקשים הוא ממש משהו קטן יחסית.
<שמואל מלכיס: הם עצמם, הפיקוח, הוא שהציע את הוועדה המייעצת.
<שמואל מלכיס: אנחנו רצינו טריבונל אחר.
<שמואל מלכיס: הם עצמם הציעו את הוועדה.
<שמואל מלכיס: הם מרוקנים מתוכן את כל הדיון בפני הוועדה, זכותו של המבטח להשמיע את טענותיו בפני הוועדה ואת זכותו של המבטח, שיכול להיפגע מאוד מהחלטת המפקח, לערער על כך בבית משפט מחוזי.
<שמואל מלכיס: מה כל כך מסובך?
יצחק כהן: בית משפט מחוזי – אין התנגדות.
יצחק כהן: יש התנגדות?
<אסי קליין: כרגע אנחנו מתנגדים למחוזי.
<הדר ברינוייס: רצינו ללכת למודל של חוק החוזים האחידים, שיש שם טריבונל בראשות שופט.
<הילה בלומנטל: אם את מזכירה את חוק החוזים האחידים, מה שאת אומרת לא מדויק.
<הילה בלומנטל: אנחנו עכשיו שוקלים רפורמה, והוצאנו קול קורא - אני רוצה לספר על תוכניות של משרד המשפטים.
<הילה בלומנטל: אנחנו רוצים לעבור מטריבונל שיפוטי לטריבונל מינהלי, ולא יהיה שום טריבונל שיפוטי באמצע.
<יואב דותן: אין פה טריבונל מינהלי.
<יואב דותן: אין פה כלום.
<הילה בלומנטל: התכוונתי להחלטה מינהלית.
<הילה בלומנטל: זו הרפורמה.
<הילה בלומנטל: על זה מדובר.
<יואב גפני: חשוב לי לסכם את העמדה מצדנו, אדוני היושב-ראש, כי הזכרת את האפשרות לערעור לבית משפט מחוזי במקום מה שהיא קיימת היום בבג"ץ.
<יואב גפני: אנחנו בחנו את הסוגיה הזאת באופן כולל, ולא נהיה מוכנים ללכת למהלך של בית משפט מחוזי, כפי שציינת, אם בשלב הזה, שהוא שלב מקדים להחלטת המפקח, יהיה מעבר למה שאנחנו- - -
<אסי קליין: לא יעלה על הדעת שיטענו בפני הוועדה המייעצת דברים שלא טענו בפני המפקח נכון?
<אסי קליין: הקשורים לעניין.
<אסי קליין: יש שימוע?
<אסי קליין: אני לא רוצה ביחד.
<אסי קליין: הוועדה המייעצת היא מייעצת לרגולטור.
<אסי קליין: זה לא יהיה ביחד.
<שמעון עיר שי: אז למה הצעתם?
יצחק כהן: אני הצעתי.
יצחק כהן: יהיה שימוע בפני המפקח.
יצחק כהן: הם יוכלו להעביר את החומרים שלהם לוועדה המייעצת.
<אסי קליין: במישרין?
יצחק כהן: למפקח, ודאי.
יצחק כהן: אין פה סודות.
<אסי קליין: אני מציעה, החומרים שיועברו למפקח במסגרת השימוע שיערוך המפקח יועברו במלואם לוועדה המייעצת במהלך התייעצותו של המפקח אתם.
יצחק כהן: במלואם.
<יואב דותן: והוועדה תקבל החלטה מנומקת.
<אסי קליין: בעיניי זה מובן מאליו.
יצחק כהן: ועל כל זה יש ערכאת הערעור של בית המשפט המחוזי.
יצחק כהן: זה הסיכום.
יצחק כהן: גם הוועדה המייעצת, גם מחוזי, זה החידושים.
<שמעון עיר שי: שיהיה כתוב בחוק שהמפקח שומע אותנו, את טענותינו.
יצחק כהן: שמעון, די.
יצחק כהן: כמו שניסחתי את זה, זה הסיכום.
<אסי קליין: משרד המשפטים מציין שלעניין המחוזי הוא רוצה לבדוק, כי יש לו השלכות רוחב.
יצחק כהן: תבדקו, אבל זה מחוזי.
יצחק כהן: בזה סיכמנו את היום.
יצחק כהן: בקרוב יהיה המשך הדיון.
יצחק כהן: הצלחה וכל טוב.
ניסן סלומינסקי: הנושא הראשון הוא בקשות לדיון מחדש.
<טמיר כהן: בישיבה הקודמת היתה בקשה לדיון מחדש על פניות 9001, 9009 ו-9010.
ניסן סלומינסקי: הרביזיה נפלה, הפניות אושרו.
ניסן סלומינסקי: אנחנו עוברים לדיון בפניות.
ניסן סלומינסקי: הפנייה הראשונה היא הפנייה של החינוך, פניה מס' 76, 77 של החינוך.
ניסן סלומינסקי: האם יש פה מישהו מהחינוך שיכול להסביר את זה?